Praxair utvikler og leverer skreddersydde systemer, for å hjelpe industrianlegg bedrifter og kommuner med å oppfylle de målene de har for håndtering av drikkevann og avløpsvann. Vi jobber direkte med våre kunder, med alt fra behovskartlegging og behandlingsstrategi til utstyrsdesign, installasjon og optimalisering. Vi tilbyr et bredt spekter av applikasjoner for behandling og gjenbruk av prosessvann, samtidig som behandlingskapasiteten økes, VOC-utslippene reduseres, sikkerheten bedres og kostnadene reduseres.
Praxair gjør mer enn å rense avløpsvann. Ettersom den globale etterspørselen etter drikkevann fortsetter å stige og ferskvannskildene raskt tappes ned, kommer vi med industriteknologi som gjør denne livsnødvendige ressursen tilgjengelig for en voksende befolkning. Bare i fjor hjalp vi til med å bringe rent drikkevann til 25 millioner mennesker rundt om i verden.
Her i landet er det å behandle drikkevannet slik at kvaliteten ikke forringes på vei til forbrukeren viktig. Dette er med på å bevare investeringer i infrastruktur som ledningsnett og å styrke folkehelsen.
Oksygen gass kan supplere og/eller erstatte luft i luftede bassenger for å øke behandlingskapasiteten, redusere VOC-utslipp og skumming, fjerne lukt og gi større fleksibilitet. Oksygen brukes også som tilførselsgass for produksjon av ozon til desinfisering av vann og humusfjerning av drikkevann i prosessen ozonering/biofiltrering. Oksygen kan også gi friskere smak på drikkevannet.
Rent vann og miljøvennlige prosesser har stort fokus i dagens samfunn og hos oss. Våre gasser kan brukes til behandling av drikkevann, avløpsvann, og prosessvann, sanering av oksygenfattige innsjøer/vann for å nevne noe. Karbondioksid benyttes i drikkevann for blant annet å øke vannets bufferevne, gi vannet en mer stabil pH-verdi og redusere korrosjon på ledningsnettet.
Vi gjør mer enn å levere industrigasser, teknologier og applikasjoner til vannrensningsindustrien. Vi vil hjelpe deg til å optimalisere prosessen. Fra konsultasjon til implementering og bruk, kan vi tilby en rekke tjenester som hjelper deg med å overvåke og håndtere gassforsyningen, slik at du kan fokusere på å gjøre vannet renere.
I Praxair Norge oppmuntrer vi deg til å hoppe i det og påta deg prosjekter som virkelig interesserer deg. Når du er lidenskapelig interessert, gjør du ditt beste. Hos oss har du muligheten til å gjøre arbeid som har reell betydning i verden.
Vi yter, vi får resultater, og vi er praktiske. Vi søker aktivt å bli bedre på våre områder hver dag. Vi tror suksessen kommer ved å ta initiativ og stadig flytte grenser for å heve standarden på arbeidet vårt.
Vi ønsker å støtte og utvikle medarbeidere slik at de kan realisere potensialet sitt og bygge opp de ferdighetene som kreves for å lykkes.